ফর্মের উত্তুঙ্গ চূড়ায় রয়েছেন ক্রিশ্চিয়ানো রোনাল্ডো। মাঠে নামলেই বিপক্ষকে গোলের বন্যায় ভাসিয়ে দিচ্ছেন। চ্যাম্পিয়ন্স লিগের তাজ মাথায় চাপিয়ে রাশিয়ায় এসেছেন। তারপরে মাঠে তিনি প্রতি মুহূর্তে বুঝিয়ে দিচ্ছেন সর্বকালীন শ্রেষ্ঠত্বের দাবিদার কেন তিনি।
রোনাল্ডোর খ্যাতি গাঁথায় বাড়তি মাত্রা যোগ করেছেন বান্ধবী জর্জিনা রড্রিগেজ। জোড়া সন্তান জন্ম দিয়েছিলেন আগেই। ফের তিনি কি সন্তানসম্ভবা! এই নিয়ে খেলার পাশাপাশি চুলচেরা বিশ্লেষণও চলছে বান্ধবীকে নিয়ে।

এই বিষয়ে অন্যান্য খবর

মৃত্যুপথযাত্রী কিশোরকে হাসিয়েছিলেন, এক অন্য রোনাল্ডোর ছবি আঁকলেন ‘গুরু’
সাত সন্তানের বাবা হতে চান রোনাল্ডো! বিশ্বকাপের মধ্যেই সুখবর


যাইহোক, রোনাল্ডোর গোলে মরক্কো বধের দিনেই আরও জল্পনার জন্ম দিয়ে গেলেন জর্জিনা। বয়ফ্রেন্ডের খেলা দেখতে আসা জর্জিনাকে দেখা গেল হাতে বহুমূল্য আংটি পড়ে থাকতে। যা নিয়ে শুরু নতুন গসিপ। তাহলে কি ‘এনগেজমেন্ট রিং’ পড়েই মাঠে এসেছিলেন রোনাল্ডোর স্প্যানিশ বান্ধবী, বিয়ে কি খুব শীঘ্রই— এমন প্রশ্নে উত্তাল ফুটবল বিশ্ব।
দ্য সান-এর এক প্রতিবেদনে দাবি করা হয়েছে গত মাসেই কেনা হয়েছে এই হিরের আংটি। ক্রয়মূল্যও মাথা ঘুরিয়ে দেওয়ার মতো। বলা হচ্ছে, বিখ্যাত ফরাসি জুয়েলারি সংস্থা কার্টিয়ার থেকে কেনা হয়েছে এই আংটি। দাম ৬ লক্ষ ১৫ হাজার ইউরো। ভারতীয় মুদ্রায় যার দাম প্রায় ৫ কোটি টাকা।
 



 

My love, the number one 💪❤️❤️❤️❤️❤️❤️ #quinasdeouro #cr7 #portugal #yslbeautylover
A post shared by  Georgina Rodríguez (@georginagio) on Mar 20, 2018 at 2:03pm PDT



জর্জিনা নিজে স্প্যানিশ হলেও রোনাল্ডোর জন্যই গ্যালারিতে হাজির থাকছেন পর্তুগালের জার্সি পড়ে। জার্সির পিছনে রয়েছে ক্রিশ্চিয়ানোর ট্রেডমার্ক ৭ নম্বর। গোটা ম্যাচেই রোনাল্ডোকে চিয়ার করে গেলেন গ্যালারি থেকে। এমন বান্ধবীর সামনেই নিজেকে উজার করে দিচ্ছেন পর্তুগিজ মহাতারকা।